Estranged

Το "Estranged" είναι μια μπαλάντα του αμερικανικού hard rock συγκροτήματος Guns N' Roses. Εμφανίστηκε στο άλμπουμ Use Your Illusion II το 1991, ενώ κυκλοφόρησε ως το τελευταίο single του δίσκου 3 χρόνια αργότερα.

 Σχετικά 
Το "Estranged" είναι το δεύτερο μεγαλύτερο τραγούδι του συγκροτήματος, με διάρκεια 9,23 λεπτά. Αποτελούμενο από πολλά κουπλέ και σόλο κιθάρας και πιάνου, δεν έχει ένα βασικό ρεφρέν. Σύμφωνα με τον κιθαρίστα Slash, το κομμάτι γράφτηκε μια περίοδο κατά την οποία η μπάντα έκανε πρόβες στο Σικάγο.Slash & Άντονυ Μπόντζα: Slash, 2007, σελ. 262 Ο τραγουδιστής Αξλ Ρόουζ το έγραψε όταν ο γάμος του με την Έριν Έϊβερλι περνούσε κρίση.Ντελ Τζέιμς, I, Axl - Part III, 1992

 Μουσικό βίντεο 
Το μουσικό βίντεο, σκηνοθετημένο από τον Άντι Μόραχαν, διηγείται φανταστικά γεγονότα με πρωταγωνιστή τον Ρόουζ. Μαζί με τα βίντεο για τα κομμάτια "Don't Cry" και "November Rain" σχηματίζει ιστορία βασισμένη σε μία με το όνομα "Without You" του Ντελ Τζέιμς, φίλου του συγκροτήματος.Μικ Γουόλ: W.A.R.: The Unauthorised Biography of William Axl Rose, 2008, σελ. 368 Η παραγωγή ήταν περίπου 4.000.000 $.Μάικ Ο' Σία: The Guns N' Roses Encyclopedia, 2008, σελ. 83

 Κομμάτια του single 
Estranged
The Garden

 Προσωπικό 
 Αξλ Ρόουζ - πιάνο, κύρια φωνητικά
 Slash - κιθάρα
 Ίζυ Στράντλιν - κιθάρα
 Νταφ ΜαΚέγκαν - μπάσο
 Ματ Σόρουμ - ντραμς

 Παραπομπές 

Κατηγορία:Τραγούδια του 1991
Κατηγορία:Singles του 1994
Κατηγορία:Τραγούδια των Guns N' Roses
Κατηγορία:Singles της Geffen Records